**Peter Hledík** (\* 28. január 1946) je slovenský filmový režisér, scenárista a viceprezident festivalu Art Film Fest. Je absolventom pražskej FAMU. Je režisérom a scenáristom troch celovečerných (*Kočka, Tretí šarkan, Začátek dlouhého podzimu*) a dvoch televíznych (*Chuť vody, Miliónový chlap*) filmov. V roku 1993 založil v Trenčianskych Tepliciach filmový festival - Art Film Fest. Je jeho viceprezidentom a zároveň je riaditeľom Hercovej misie a Zlatej kamery.

Štúdium a vplyvy
----------------

Spočiatku študoval v Prahe jadrovú fyziku. Nenapadlo ho, že by svoju lásku k filmom mohol využiť aj profesionálne. Po skončení technickej školy sa rozhodol ísť študovať ešte na pražskú FAMU. V rokoch 1968 -1972 študoval na FAMU v Prahe réžiu dokumentu, pôsobil v pražskej, košickej aj v bratislavskej televízií. Ako sám povedal veľmi silno ho ovplyvnili filmy grotesky, ale aj film *Nevinní čarodejníci* (Andrzej Wajda). A neskôr aj *Nôž vo vode* (Polanski) či *Cesta* (Federico Fellini).

Filmografia
-----------

Debut na Kolibe *Kočka* bol nakrútený podľa predlohy Jany Dankovej. Z pôvodného literárneho scenára ponechal pôdorys detektívky - základnú faktografiu. „Hlbšie ma zaujímala psychológia človeka v krízovej situácii, keď má v neskoršom veku, po päťdesiatke, založiť rodinu a psychologicky nezvládne túto situáciu. Šlo mu o analtickú sondu do psychiky tohto človeka. Hľadá materiálne a finančné zabezpečenie, ale možno je v ich vzťahu aj trochu citu."

Vo filme *Tretí šarkan* sa snažil zábavne poučovať a spoľahlivo sa mu to podarilo. Je to ekologické sci-fi dobrodružstvo, ktoré sa usiluje o vierohodnosť obrazu ekologickej katastrofy. Námetom pre film sa stali prózy spisovateľa Jozefa Žarnaya *Tajomstvo dračej steny*, *Prekliata planéta* a *Tri roky prázdnin*. Je to film p dobrodružstvách troch školákov zo základnej školy v Atómovej Lehote - Paťa, Jána a Borisa. Keď neďaleko ich rodnej obce v skalách objavia ukrytú mimozemskú kozmickú loď, s jej pomocou odletia na neznámu planétu, ktorú zničila ekologická katastrofa. Film získal Cenu českej mierovej rady, Cenu detského publika na prehliadke v Buenos Aires a Osobitné odporúčanie poroty festivalu v austrálskom Adelaide. Film bol zároveň prvým slovenským sci-fi filmom určeným pre kiná.

### Dokumentárne

* 1974: "Banská Bystrica"
* 1974: "Poľadovica"
* 1975: "Tridsiata jar"
* 1976: "Staršia ako ľudská reč"
* 1980: "Herec z rodu nesmrteľných"
* 1997: "Geraldine"
* 2002: "Podivuhodný svet Júliusa Satinského"
* 2002: "Väzeň č. 9000"
* 2004: "Portrét- Vido Horňák"
* 2005: "Celky a detaily Tibora Biatha"
* 2007: "Betlémská hvězda"
* 2008: "Gen.sk"
* 2010: "Generace 60"
* 2011: "12 rokov s Nickym"

### Režijná filmografia

* 1975: "Krásna Ilina"
* 1979: "Cena za genialitu"
* 1980: "Najstarší zo všetkých vrabcov"
* 1981: "Klenovič Ján"
* 1981: "Marek prišiel"
* 1982: "Kočka"
* 1982: "Chuť vody"
* 1985: "Tretí Šarkan"
* 1987: "Miliónový chlap"
* 1990: "Začátek dlouhého podzimu"
* 2015: "Harmonika"

### Druhým režisérom na filmoch

* 1978: "Poéma o svedomí"
* 1979: "Hra na telo"

Výroky
------

„Delíme sa na tých, ktorým sa podarilo realizovať životný sen a tých, ktorým sa to nepošťastilo." - v súvislosti s filmom *Miliónový chlap*

„Poskytnúť pohľad na svet z iného zorného uhla, aby sa ten, kto sa naň pozerá zamyslel nad tým, ako žije. Chcem dosiahnuť, aby ľudia na moje filmy chodili a po vyjdení z kina si povedali: Videli sme dobrý film."

Externé odkazy
--------------

* 
* 
* 
* 

Autoritné údaje: * GND: 1025564448
* SNK: 157504
* VIAF: 253421369